b'\n_START_ARTICLE_\nLeo Joseph\n_START_PARAGRAPH_\nLeo Joseph on australialainen lintujen evoluutioon perehtynyt lintutieteilij\xc3\xa4._NEWLINE_Joseph on Australian National Wildlife Collectionin p\xc3\xa4\xc3\xa4llikk\xc3\xb6 ja tutkimusjohtaja ja ANWC Foundationin hallituksen j\xc3\xa4sen. Josephin mielenkiinnon kohteena on lintujen evoluutiobiologia, erityisesti systematiikka, Australian ja neotrooppisen alueen linnuston ekologia ja eli\xc3\xb6maantiede, fylogenia ja suojelu. H\xc3\xa4n tutkii Australian yleisimpi\xc3\xa4 lintulajeja, etenkin smaragdik\xc3\xa4ki\xc3\xa4 (Chrysococcyx)._NEWLINE_Joseph valmistui Adelaiden yliopistosta 1979, ja v\xc3\xa4itteli filosofian tohtoriksi Queenslandin yliopistosta 1994. H\xc3\xa4nen v\xc3\xa4it\xc3\xb6skirjansa k\xc3\xa4sitteli It\xc3\xa4-Australian sademetsien lintujen evoluutota ja monimuotoisuutta molekulaarisella tasolla (A molecular approach to species diversity and evolution in eastern Australian rainforest birds). Joseph teki v\xc3\xa4it\xc3\xb6ksen j\xc3\xa4lkeen tutkimusta Unversidad de la Republicassa Uruguayssa vuosina 1994\xe2\x80\x931997, tutkimus k\xc3\xa4sitteli etel\xc3\xa4amerikkalaisten rantalintujen fylogeniaa, muuttok\xc3\xa4ytt\xc3\xa4ytymist\xc3\xa4 ja yhteis\xc3\xb6n rakennetta (Phylogeny, evolution of migration and population structure in South American migratory shorebirds). T\xc3\xa4m\xc3\xa4n j\xc3\xa4lkeen h\xc3\xa4n toimi Philadelphian luonnontieteiden akatemian lintuosaston johtajana Yhdysvalloissa seitsem\xc3\xa4n vuotta, kunnes palasi Australiaan 2005.'